Sofia Rotaru

Sofia Myhailiuna Rotaru (en ucraïnian: Софія Михайлівна Ротару) es una de las cantairas mai famosas d'Ucraïna). Nasquèt a Marshyntsi, Chernivtsi Oblast, lo 7 d'agost de 1947) es d'origina moldava. A cantat fòrça cançons en ucraïnian, mas tanben en rus e en “moldau”. Foguèt una de las cantairas mai famosas de l'anciana URSS amb de cançons coma Червона рута ("ruda roja" en ucraïnian) o "Романтикэ" (Romantică) (en “moldau”).

Sas cançons son vengudas las cançons classicas de l'èra sovietica e pòstsovietica. Sofia participèt a sèt filmes musicals e comencèt en 1971 dins "Червона рута". Joguèt lo ròtle principal dins de filmes coma “Где ты, любовь?” (“Ont sès, amor?” en 1980) e “Душа” (“Arma” en 1981). A fach de viradas dins lo mond entièr amb de concèrts als Estats Units, en Asia, enEuròpa e en Austràlia. Sofia a recebut de dotzenas de prèmis, recompensas de tota mena e tanben de medalhas.

En 1986, foguèt la primièra cantaira de musica pòp que li foguèt autrejat lo títol prestigiós d'“artista del Pòble de l'URSS”. 

 Ligams extèrnes 
 Sit oficial, en rus

Rotaru, Sofia
Categoria:Naissença en 1947
Categoria:Cantaira e cantaire dels ans 1970
Categoria:Cantaira e cantaire dels ans 1980